text: Det er lumsk glat - og der skal igen skrabes ruder
  01 februar 2018 kl. 04.37
  Småregn og temperaturer lige over frysepunktet efter nattens frost gør vejene lumsk glatte torsdag morgen, hvor der igen også er brug for en is-skraber til bilens ruder.
  Saltbilerne er i aktion i de tidlige morgentimer - og politiet advarer om glatte veje overalt.
  Sydøstjyllands Politi fået de første meldinger om uheld - bl.a. på Boulevarden i Vejle. Også Syd- og Sønderjyllands Politi har anmeldelser om uheld på de glatte veje.
  - Vi har lige nu et glatføreuheld ved Nordborg. Der er meget glat overalt, siger vagtchef Henrik Sønderskov, Syd- og Sønderjyllands Politi, torsdag morgen til TV SYD.
  Der saltes flere steder i politikredsen her til morgen. Kør forsigtigt.  #politidk
  
  